Okresná prokuratúra Senica 
Janka Kráľa 735, 905 45 Senica 	

Sp. zn. : Pv 316/13/2205	Senica, 3.9.2013
EEČ : 2-19-45-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 160,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-228/SE-SE-2013.
dňa 3.2.2013 asi o 03.00 h v XXXXX na ul. XXXXX, na parkovisku pred bytovým domom č. XXXXX poškodil lak na tam odstavenom osobnom motorovom vozidle zn. XXXXX ev. č. XXXXX, VIN:XXXXX, rok výroby XXXXX, čiernej metalízy tak, že kľúčom od domu ho súvislým ťahom poškriabal na ľavom prednom blatníku, ľavých predných dverách, ľavých zadných dverách a ľavom zadnom blatníku, čím spôsobil XXXXX, nar. XXXXX, bytom XXXXX, XXXXX poškodením škodu vo výške 842,26 eur, 

Odôvodnenie: 
 V uvedenej trestnej veci poverený príslušník Obvodného oddelenia PZ XXXXX uznesením ČVS:ORP-228/SE-SE-2013 zo dňa 8.4.2013 podľa § 199 odsek 1 Trestného poriadku začal trestné stíhanie pre prečin poškodzovania cudzej veci podľa § 245 odsek 1 Trestného zákona a následne uznesením zo dňa 15.5.2013 podľa § 206 odsek 1 Trestného poriadku stíha XXXXX ako obvineného pre prečin poškodzovania cudzej veci podľa § 245 odsek 1 Trestného zákona na skutkovom základe uvedenom vo výroku tohto uznesenia. 

	Preskúmaním súvisiaceho spisového materiálu som zistila, že obvinený XXXXX sa svojím konaním dopustil prečinu poškodzovania cudzej veci podľa § 245 odsek 1 Trestného zákona, pričom ide o prečin, za ktorý Trestný zákon ustanovuje trest odňatia slobody až na jeden rok, teda horná hranica trestu odňatia slobody pri tomto trestnom čine neprevyšuje hornú hranicu trestu odňatia slobody uvedenú v § 220 odsek 1 Trestného poriadku. 
Obvinený XXXXX a poškodená XXXXX uzavreli dňa 27.8.2013 pred probačným a mediačným úradníkom Okresného súdu v XXXXX XXXXX, XXXXX zmier, v ktorom XXXXX vyhlásila, že náhradu škody nežiada, nakoľko obvinený v plnom rozsahu uhradil poisťovni čiastku, ktorá jej bola poskytnutá ako poistné plnenie, a tým sú jej nároky na náhradu škody v predmetnej veci plne uspokojené.    
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. Dňa 9.8.2013 zložil na účet Krajskej prokuratúry v Trnave peňažnú sumu 160,- eur určenú na všeobecne prospešné účely, a to vo výške 80,- eur na pomoc obetiam trestnej činnosti a vo výške 80,- eur XXXXX Táto suma nie je zrejme neprimeraná závažnosti spáchaného trestného činu.
Obvinený XXXXX a poškodená XXXXX súhlasili s uzatvorením zmieru.
Vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvineného a na jeho osobné 
a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu sťažnosť nie je prípustná.

Mgr. Jaroslava Regásková
prokurátorka